Diari Oficial de la Generalitat Valenciana


Sumari del DOGV 5027, del 14-06-2005 (2005/6097)

ORDRE de 17 de maig de 2005, que modifica l'Ordre de 17 de desembre de 2004, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2005, als efectes de substituir les festes de caràcter local en els municipis d'Albalat de la Ribera, Alpuente i Nàquera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6097


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Alpuente
    * Albalat de la Ribera
    * Nàquera
    * dia festiu
    * legislació
    * vacances retribuïdes

ORDRE de 17 de maig de 2005, que modifica l'Ordre de 17 de desembre de 2004, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2005, als efectes de substituir les festes de caràcter local en els municipis d'Albalat de la Ribera, Alpuente i Nàquera. [2005/6097]
  
Vistes les sol·licituds formulades de modificació de les dates de festes locals per a l'any 2005 per part dels ajuntaments de les localitats d'Albalat de la Ribera, Alpuente i Nàquera
  
Atés que a este efecte es fa la tramesa pertinent, per part del director territorial d'Ocupació i Treball de València, sobre la comunicació de les modificacions de les dates de festes en els municipis de què es tracta.
  
Atés que les modificacions mencionades preteses pels municipis d'Albalat de la Ribera, Alpuente i Nàquera, ho són a partir de les dates establides al seu moment per la Conselleria d'Economia, Hisenda i Ocupació en l'Ordre de 17 de desembre de 2004, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2005, les quals s'aprovaren inicialment (i es detallen a continuació) i es proposa que siguen substituïdes per les següents:
  
Fonaments jurídics
  
Respecte a la proposta sol·licitada, i d'acord amb la normativa vigent en la matèria, resulta d'aplicació en primer lloc l'art. 37.2 del E.T. el qual establix que:
  
?Les festes laborals, que tindran caràcter retribuït i no recuperable, no podran excedir de catorze a l'any, de les quals dues seran locals.
  
(...) Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns (...)?.
  
D'altra banda, l'art. 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball assenyala:
  
?Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, que es determinaran per l'autoritat laboral competent ?a proposta del Ple de l'ajuntament corresponent- i que es publicaran en el butlletí oficial de la comunitat autònoma, i si és el cas, en el Butlletí Oficial de la Província?.
  
Vist que, en virtut de la normativa vigent en la matèria, correspon a l'autoritat laboral competent, a proposta del Ple de l'Ajuntament corresponent, la determinació dels dies que tenen el caràcter de festes locals en el municipi corresponent.
  
Vist que a estos efectes, els ajuntaments d'Albalat de la Ribera, Alpuente i Nàquera han efectuat les propostes corresponents a l'autoritat laboral, que es van publicar en data 27/12/2004 (DOGV nº 4.911) els dies que havien de considerar-se inhàbils per al treball, retribuïts i no recuperables en les localitats mencionades, determinació que es va efectuar per mitjà d'Ordre de 17 de desembre de 2004.
  
cal assenyalar que per raons d'ordre públic i de seguretat jurídica és procedent la modificació pretesa respecte a estes, aprovades al seu moment mitjançant l'Ordre de 17 de desembre de 2004, i substituir-les per les sol·licitades per les corporacions locals respectives.
  
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació,
  
ORDENE
  
Primer
  
La modificació de l'Ordre de 17 de desembre de 2004 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana per a l'any 2005, als afectes de substituir les festes locals dels municipis d'Albalat de la Ribera, Alpuente i Nàquera i mantindre inalterada la resta l'Ordre de 17 de desembre de 2004 en tots els altres aspectes..
  
Segon
  
Declarar com festivitats locals en els municipis d'Albalat de la Ribera, Alpuente i Nàquera per a l'any 2005 els que a continuació s'exposen, i deixar sense efectes les aprovades al seu dia mitjançant ordre:
  
MUNICIPI FESTES PROPOSADES
  
Albalat de la Ribera 4 d'abril, St. Vicent Ferrer
  
 17 d'agost, Stm. Crist
  
Alpuente 3 de febrer, St. Blai
  
 12 de maig, Mare de Déu de la Consolació
  
Nàquera 3 d'octubre, Mare de Déu de l'Encarnació
  
 4 d'octubre, St. Francesc d'Assís
  
València, 17 de maig de 2005
  
El conseller d'Economia, Hisenda i Ocupació